Diari Oficial de la Generalitat Valenciana


Sumari del DOGV 9794, del 22-02-2024 (2024/1401)

RESOLUCIÓ d'1 de febrer de 2024, de la Direcció General de Pesca, per la qual s'autoritza el canvi de nom del titular de l'activitat de l'establiment d'aqüicultura marina amb registre número 43, de l'anterior titular, Niordseas, SL, a favor d'Avramar España Acuicultura, SL. Expedient AMIA 12.011-1.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1401


Data del document
:   01-02-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ d'1 de febrer de 2024, de la Direcció General de Pesca, per la qual s'autoritza el canvi de nom del titular de l'activitat de l'establiment d'aqüicultura marina amb registre número 43, de l'anterior titular, Niordseas, SL, a favor d'Avramar España Acuicultura, SL. Expedient AMIA 12.011-1. [2024/1401]  
Vista la Resolució de 8 d'abril de 2020, de la Direcció General d'Agricultura, Ramaderia i Pesca, per la qual s'autoritza el canvi de cultiu d'un establiment d'aqüicultura marina (amb número de registre 43), en terrenys de domini públic maritimoterrestre, enfront del terme municipal de Borriana, sense augment de producció.  
Atesa la sol·licitud de Niordseas, SL, de 03.03.2023 (GVRTE/2023/1374882) per la qual sol·licita modificar la titularitat de l'establiment d'aqüicultura núm. 43 en favor d'Avramar España Acuicultura, SL.  
Vista l'escriptura de fusió simplificada per absorció de 21.12.2022 (núm. 2.737) i la seua complementària de 23.01.2023 (núm. 144).  
  
Atesa la comunicació del Servici Provincial de Costes de Castelló de 17.11.2023 relativa a la modificació de la raó social de l'empresa titular de la concessió.  
Vista la proposta de la directora territorial de la Conselleria d'Agricultura, Ramaderia i Pesca de Castelló de 12.01.2024.  
De conformitat amb el que s'establix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i en l'article 12 del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'establixen les normes bàsiques d'organització espacial de l'aqüicultura marina, esta Direcció General de Pesca resol:  
  
Primer  
Atorgar l'autorització administrativa de canvi de nom del titular de l'activitat d'aqüicultura de l'establiment registrat amb el núm. 43 de l'anterior titular, Niordseas, SL, a favor d'Avramar España Acuicultura, SL.  
El nou titular queda subrogat en tots els drets i obligacions de l'antic titular.  
  
Segon  
Titular: Avramar España Acuicultura, SL, CIF G53058698. Domicili social al Passeig de l'Albereda, s/n, portal 35, esc. 1, planta 3, porta 3 - 46999 València.  
Emplaçament, segons la resolució d'abalisament de la Presidència de Ports de l'Estat (núm. 2021044 de 17.02.2021): polígon rectangular de dimensions 1.000 x1.000 m (1.000.000 m²) delimitat per les coordenades dels vèrtexs que s'indiquen (ETRS89),  
  
Boia Nom Latitud Longitud  
B NE 39° 49,891 N 0° 00,105 O  
D NW 39° 49,756 N 0° 00,781 O  
G SW 39° 49,199 N 0° 00,588 O  
I SE 39° 49,339 N 0° 00,091 E  
  
Recintes: 20 gàbies flotants de 25 metres de diàmetre, distribuïdes en dos grups de 5x2 i 6 gàbies flotants de 38 metres de diàmetre.  
Tipus d'establiment: aqüicultura marina, engreixament en gàbies.  
Espècies autoritzades: orada (Sparus aurata), llobarro (Dicentrarchus labrax), corbina (Argyrosomus regius) i seriola (Seriola dumerili).  
Capacitat de l'establiment: 7.698 t.  
Capacitat de producció anual: 150 t d'orada, 150 t de llobarro, 4.400 t de corbina i 300 t de seriola.  
El sistema de tecnologia de cultiu s'ajustarà en tot moment amb el que s'establix en la memòria tècnica subscrita per Eduardo Soler Torres, doctor en Ciències Biològiques el 21 de febrer 2020.  
No s'altera l'ocupació, l'impacte ambiental, la tecnologia del cultiu o qualsevol altra característica del projecte subscrit de granja marina existent per a cria i engreixament en gàbies flotants, en aigües del Mediterrani subscrit el maig de 2005 per l'enginyer naval José Luis Carrau Mellado, amb les modificacions contingudes en el projecte de modificació del projecte d'instal·lació d'aqüicultura, subscrit el juliol de 2016 per l'enginyer tècnic naval Guillermo Estalrich Mezquida (visat N-38/16 de 13.09.2016).  
Documentes de pronunciament ambiental:  
- La resolució complementària a la declaració d'impacte ambiental de 5 de juliol de 2006 (164/08-AIA), de 31 de juliol de 2017 (154/1655-ZUB) estima acceptable a efectes ambientals el projecte de modificació de l'ampliació de la granja marina.  
- La DIA de 28.11.2014  
Documents habilitants per a l'ocupació de DPMT:  
- Concessió de 9 de gener 2007 que finalitza el 9 de gener de 2027.  
- Concessió de 23 de juny 2016 per un termini de 10 anys, prorrogables fins a un màxim de 50 anys.  
  
Tercer  
Qualsevol modificació que es pretenga realitzar respecte de les condicions de l'autorització hauran de complir el que s'indica en els articles 11 i 12 del Decret 236/2022.  
  
Quart  
La vigència d'esta autorització es concedix amb un caràcter indefinit.  
Les causes d'extinció seran les disposades en l'article 17 del Decret 236/2022.  
  
Quint  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requerix l'obtenció de la corresponent autorització com a establiment de primera venda.  
Si la primera venda no es realitza en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'estos.  
El titular de l'establiment haurà d'enviar a l'òrgan competent de la seua comunitat autònoma un resum mensual en què es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent a què es referixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat.  
  
Sext  
D'acord amb el que s'establix en el capítol III Registre d'establiments d'aqüicultura del Decret 236/2022, en desenvolupament de l'article 31 de la Llei 5/2017 pel qual es crea i es regula el Registre d'Establiments d'Aqüicultura de la Comunitat Valenciana, este establiment d'aqüicultura marina el titular del qual és Avramar España Acuicultura, SL, Alicante Aqualculture, SL, amb CIF S36192114, queda registrat amb el número 12/043/000.  
  
Sèptim  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
La present resolució no posa fi a la via administrativa i, en contra, podrà interposar-se un recurs d'alçada davant del secretari autonòmic d'Agricultura, Ramaderia i Pesca en el termini d'un mes comptat des de l'endemà de la notificació de la present resolució, de conformitat amb el que disposen l'article 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 1 de febrer de 2024.- El director general de Pesca: Francisco J. Espinós Gutiérrez.